als_Latn dik_Latn sag_Latn
Partia Demokratike nuk do të ndalë protestat deri në dorëheqjen e kryeparlamentarit Ilir Meta. Vendimi është marrë gjatë mbledhjes jashtë radhe të kryesisë së PD-së me kryetaret e degëve te partisë. Protestat do të nisin të enjten e ardhshme para parlamentit. Ndërkohë në ambientet e kuvendit, deputetet e PD-së do të bllokojnë seancën.
Më herët kryetari i Partisë Demokratike Lulzim Basha, kërkoi dorëheqjen e kreut të parlamentit Ilir Meta, pasi vetë, në këtë mënyrë do ti hapet rruge hetimit të pavarur.
“Ndjeka e hetimit të metës si një deputet i thjesht parakusht për një hetim të drejtë. Ajo çfarë duam ne është që të bëjmë drejtësi për akuzat që vijnë nga radhët e mazhorancës. Kupola nën akuzë janë bërë bllok për të manipuluar ngjarjen, për të rregulluar alibitë, për t’i vënë këmbë të gjata gënjeshtrave të tyre, duke i përzier me spekulime pa vlerë me qëllime që njerëzit të mos kuptojnë çfarë po bëhet. Për shqiptarët kjo nuk është e re dhe e papritur. Qeveria i ka mashtruar, duke filluar nga energjia elektrike e me radhë.”
Sipas liderit te opozitës dyshja Rama-Meta mund t’i shpëtojnë drejtësisë, por jo popullit. Basha deklaroi se partia demokratike eshte e vendosur ti shkoje deri ne fund zbardhjes se ketij skandali te rende.
als_Latn als_Latn als_Latn als_Latn